Si Alan Shepard nangagin enot na Amerikano asin ikaduwang persona sa espasyo kan 5 Mayo 1961, sa 15-minuto na  sub-orbital na paglayog sakay sa Freedom 7. An enot na Amerikanong nag-orbit sa Kinaban iyo si John Glenn, sakay sa Friendship 7 kan 20 Pebrero 1962. An enot na Amerikana sa espasyo iyo si Sally Ride, durante kan Space Shuttle Challenger na misyon STS-7, kan 18 Hunyo 1983. Kan 1992, si Mae Jemison nangagin enot na Aprikano-Amerikano na nakabyahe sa espasyo lunad sa STS-47.